stanford-oval/wikipedia huggingface dataset:
אזור התעשייה עטרות
היסטוריה > זיהום אוויר

מאז שנת 2015 נמדד באזור התעשייה עטרות בימים רבים בשנה זיהום אוויר חריג. בקיץ 2024 החליטה המשטרה להעתיק משם את בסיס מג"ב, כדי לא לחשוף את השוטרים לסכנה הכרוכה בחשיפה לזיהום אפילו לזמן קצר.
מערת עטרות

בשנת 1975 נתגלתה מערת נטיפים רחבת היקף באזור התעשייה עטרות. תחילה פעלה עיריית ירושלים להכשיר את האתר למבקרים אך לאחר שנתיים הוחלט לאטום את המערה, עקב חוסר תקציב לפיתוח האתר. המערה כנראה נחשפה בעקבות עבודות חציבה בתקופה הירדנית בשנות ה-60. היא מערת הנטיפים עם האולם הגדול בישראל, שגודלו כ-700 מ"ר, ועמקו כ-100 מטר.
ראו גם

שדה התעופה עטרות
אבן תיבון

רחוב התיבונים בירושלים
משפחת אִבְּן תִּיבּוֹן הייתה משפחה יהודית ספרדית מקהילת פרובנס אשר נודעה כמתרגמת כתבי רבני יהדות ספרד מערבית יהודית לעברית, ממשפחה זו צמחו פילוסופים, מדענים, רופאים ופרשני מקרא. מוצא המשפחה מגרנדה שבספרד, ובניה שחיו בפרובנס נודעו בעיקר בתרגומם של חיבורים חשובים בפילוסופיה ובפילוסופיה יהודית, במדע ובהלכה, מערבית (ומערבית יהודית) לעברית. המשפחה כונתה גם "התיבונים", ועל שמה קיימים רחובות בערים ברחבי ישראל.
לצורך תרגום מונחים מעולם הפילוסופיה והמדעים, חידשו בני המשפחה מילים רבות בעברית. בין המילים שחידשו ישנן מילים רבות שנקלטו בשפה העברית לדורות ונפוצות גם בעברית החדשה, למשל איכות, כמות ומרכז.
בני משפחה בולטים

יהודה בן שאול אבן תיבון – שתרגם את: הנבחר באמונות ודעות, ספר הכוזרי, תורת חובות הלבבות ועוד.
שמואל אבן תיבון (בנו של יהודה) – שתרגם את: מורה נבוכים, חלקים מפירוש המשנה לרמב"ם ועוד.
משה אבן תיבון (בנו של שמואל) – שתרגם את: מילות הגיון, ספר המצוות לרמב"ם ועוד.
יהודה בן משה אבן תיבון – רב במונפלייה. על פי עדותו של בן דודו יעקב בן מכיר הוא כתב חיבורים ותרגומים, אך הם אינם בידינו.
יעקב בן מכיר אבן תיבון (נכדו של שמואל) (אנ') – אסטרונום ומתרגם.
בני משפחה בולטים > עוד

אברהם אבן תיבון - מתרגם ספר הנהגת הבית (Economics) המיוחס לאריסטו. הקשר המדויק שלו למשפחת אבן תיבון אינו ידוע.
משה בן יצחק אבן תיבון - מעתיק של ספרי קבלה מקנדיה במאה ה-15.
לקריאה נוספת

אביב חדש: האנציקלופדיה הישראלית לנוער, עמ' 29
הערות שוליים

↑  ראו: תרביץ: רבעון למדעי היהדות, שנה סב (תשנ"ג) כרך 1–2, עמ' 109.
איזבל מבורבון

| --- | --- |

 לידה:  1437 
 פטירה:  25 בספטמבר 1465 (בגיל 28 בערך) אנטוורפן, בלגיה 
 מדינה:  צרפת 
 מקום קבורה:  St. Michael's Abbey 
 בן או בת זוג:  שארל הראשון, דוכס בורגונדיה (30 באוקטובר 1454–?) 
 
איזבל מבורבון (1436 - 25 בספטמבר 1465) הייתה אשתו השנייה של שארל האמיץ, הרוזן משארולה, שמונה לאחר הנישואין לדוכס מבורגונדי. היא הייתה בתם של שארל הראשון, דוכס בורבון ושל אגנס מבורגונדי. בתה הייתה מארי, דוכסית בורגונדיה.
ביוגרפיה

איזבל הייתה הבת השנייה (והצאצא החמישי) של שארל הראשון מבורבון. ב-30 באוקטובר 1454 נישאה בליל לבן דודה, שארל, הרוזן משארולה. אלה היו נישואיו השניים של שארל. אשתו הראשונה, קתרין מוולואה, מתה כשהיה בן שלוש עשרה. שארל העדיף להינשא למרגרט מיורק, אבל בשל חוזה אראס בין הצדדים הניצים על השליטה בפועל בצרפת (בזמן שהשליט, שארל השישי, חולה במחלת נפש, לא היה מסוגל לנהל את ענייני המדינה), נאלץ הרוזן להינשא לנסיכה צרפתייה. למרות נתוני פתיחה אלה, הנישואין תוארו כמאושרים ובניגוד לאביו, פיליפ "הטוב", שהיה ידוע בהרפתקאות האהבים שלו, שארל היה נאמן לאשתו.
ב-1459 עמדה איזבל, כסנדקיתו של ז'ואקים, בנו של הנסיך הכתר הצרפתי לואי ואשתו השנייה, קרלוטה מסבויה. לאחר שעלה לכס המלוכה של צרפת, נטש יורש העצר את אשתו בבורגונדי, תלויה לחלוטין בסיועה של איזבל.
בתה, מארי, היא הצאצא היחיד של שארל הראשון שהצליח להגיע לגיל בוגר. איזבל מתה במנזר סן מיכל באנטוורפן, ככל הנראה משחפת. היא נקברה בקבר מפואר, שביטא את עושרו של בית בורגונדי ושנמצא כיום בקתדרלת אנטוורפן. בחלקת הקבורה שלה היו 24 דמויות ברונזה, של "אבלים" על מותה. אלה הוסרו במסגרת גל האיקונוקלאזם הפרוטסטנטי בארצות השפלה (ה-Beeldenstorm) בשנת 1566. חלק מן הדמויות נמצאו מאוחר יותר באמסטרדם ומוצגות כיום בריקסמוזיאום.
אואוגנזה

| --- | --- |
 שיוך:  female gamete generation, germ cell development 
 מזהים
 טרמינולוגיה אמבריולוגיקה:  E1.0.2.2.0.0.2 
 קוד MeSH:  G04.152.650.249 
 מזהה MeSH:  D009866 
 מערכת השפה הרפואית המאוחדת:  C0029047 
 
תהליך יצירת תא הביצית: תא אואוגוניום עובר מיטוזה לשני אואוציטים דיפלואידים ראשונים (אחד זניח). אואוציטים ראשונים עוברים מיוזה שנייה לתא הפלואידי וגופיף קוטבי.
אוֹאוֹגֵנֵזָה (באנגלית: Oogenesis, לפי מונחי האקדמיה ללשון העברית: הִתְפַּתְּחוּת הַבֵּיצִית) היא תהליך יצירת תא הביצית.
השלב העוברי

ראשית תהליך האואוגנזה בשבוע החמישי של חיי העוברה, ובו נודדים תאים אל עבר השחלות המיועדות (בשלב התהוות השחלות). בשבוע התשיעי מתפתחים זקיקים מוקדמים (premordial follicies) מסביב לאואוגוניום, התא ראשוני שממנו מתפתחת הביצית. השליש הראשון של ההיריון מתאפיין בחלוקות מיטוטיות רבות של האואוגוניום. בשליש השני חלה היפרטרופיה (גדילה) של התאים האואוגוניומים לאואוציטים ראשונים בעלי 2n כרומוזומים, כאשר 2n מסמל דיפלואידיות ובאדם מדובר ב-46 כרומוזומים. ההיפרטרופיה מתרחשת בתוך הזקיקים הראשוניים. בשליש שלישי האואוציטים הראשונים נכנסים לשלב המיוזה הראשונה ונעצרים בשלב הפרופאזה הראשונה עד לבגרות המינית בגוף הנערה המתבגרת. בזמן הלידה כל שחלה של תינוקת מכילה מאות אלפי זקיקים.
שלב ההתבגרות המינית

תהליך האואוגנזה שנעצר בשלב הפרופאזה הראשונה בסוף התפתחות העובר ממשיך להתפתח בתחילת הבגרות המינית. בשלב זה מופרש ההורמון GnRH מההיפותלמוס, שמעורר הפרשת שני הורמונים: הורמון מחלמן (LH) ו-הורמון מגרה זקיק (FSH) מההיפופיזה הקדמית. המחזור החודשי הוא כ-28 ימים, כשהיום הראשון מסמל את תחילת דימום המחזור. תהליך האואוגנזה ממשיך כחמישים שנה ומתרחש כל חודש. מלבד התלות ההורמונלית, התהליך תלוי בשגשוג הזקיק השחלתי, בביוץ ובהפריה.
השלמת ייצור הביצית > זקיקים

מרגע עירור זקיקים בשחלה, הזקיק מחדש את התפתחותו מסביב לאואוציט הראשוני. תהליך השגשוג מתחיל ביום הרביעי למחזור החודשי ומסתיים בסוף היום ה-12. האואוציט הראשוני ממשיך את תהליך המיוזה הראשון שנפסק בשלב העוברות ומתחלק לשני תאים הפלואידים (עם מחצית הכרומוזומים). האואוציט מתחלק לשני תאים לא שווים בגודלם. לתא הביצית המיועד, שהוא אואוציט שניוני, הומולוגי והפלואידי, כמות ציטופלזמה גדולה יותר. התא האחר נקרא גופיף קוטבי ראשון והוא זניח בשל כמות הציטופלסמה המועטה שברשותו.
השלמת ייצור הביצית > ביוץ

האואוציט השניוני מתחיל בתהליך המיוזה השנייה, שבה יהפוך לתא רבייה בעל 23 כרומוזומים, במהלך או בסמוך לביוץ. בביוץ התא פוקע מהזקיק אל מחוץ לשחלה ונע אל תוך החצוצרה. במהלך שלב זה, השלב הלוטאלי, שארית הזקיק (הגופיף הצהוב) מאותתת לדופנות רירית הרחם לשגשג עד ליציאת הביצית מהרחם בווסת. אחרת, בהפריה, השלב הלוטאלי יימשך עד ליצירת חלופה הורמונלית בדמות השליה. במיוזה השנייה התא אמור לעבור תהליך הפחתה מ-23 זוגות הומולוגים (כרומוזומים) ל-23 כרומוזומים בודדים, אך התהליך נעצר שוב, הפעם בשלב המטפאזה השנייה. בשלב זה התא הוא הפלואידי.
השלמת ייצור הביצית > הפריה

התהליך המיוטי השני ויצירת תא הביצית יושלמו אך ורק לאחר הפריית האואוציט השני, זאת אומרת, לאחר שתא זרע יפרה את הביצית. גם בסוף שלב זה, האואוציט יגדיל את כמות הציטופלזמה על חשבון גופיף קוטבי.
בחלק הראשון של ההפריה, הנקרא תגובה אקרוזומלית, תא זרע לאחר הבשלה נקשר אל החלבון חלבון קושר זרע של האזור השקוף מספר 3 (Zona pellucida sperm-binding protein 3) בכתר הזוהר (corona radiata). הקישור קושר את תא הזרע ומשחרר אנזימים הידרוליטיים מהאקרוזום. האנזימים מפרקים את הקשרים באזור השקוף (Zona pellucida) של קרום תא הביצית. תא הזרע הראשון שנקשר אל הקולטן ZP3 מכניס את הגרעין אל תוך הביצה.
כתגובה לכניסת הגרעין אל האואוציט באנדוציטוזה, מתרחשת התגובה הקורטיקלית שבה נוצרת חסימה איטית בפני תאי הזרע האחרים על ידי הפרשת גרנולות קורטיקליות ויצירת מעטפת הפריה קשיחה. תאים שהגיעו באיחור לא יוכלו להיקשר ובזה תמה דרכם. אם באותו חלקיק שנייה נגעו שני תאי זרע, נוצרת הפריה עם שלושה גרעינים שלא תצלח. להפריה טטרפלואידית או טריפלואידית ומעלה אין משמעות אבולוציונית.
כעבור כ-5 שעות מכניסת תא הזרע האואוציט משלים מיוזה שנייה והופך לתא ביצית. שני הגרעינים ההפלואידים מתאחדים לגרעין דיפלואידי אחד ליצירת הזיגוטה. לאחר כ-16 שעות הזיגוטה מוכנה למיטוזה הראשונה.
תהליך המיוזה ליצירת תא ביצית

| שם התא | פלואידי | תהליך | תזמון |
| --- | --- | --- | --- |
| אואוגוניום | דיפלואידי | מיטוזה | עוברות |
| אואוציט ראשוני מוקדם | דיפלואידי | מיוזה, פרופאזה ראשונה | עוברות |
| אואוציט ראשוני מאוחר | דיפלואידי | השלמת מיוזה | בגרות מינית, אחת לחודש, לפני הביוץ |
| אואוציט משני | הפלואידי | מיוזה, מטפאזה שנייה | סמוך לביוץ |
| בֵּיצִית לא מופרית | הפלואידי | מיוזה, מטפזה שנייה | -- |
| בֵּיצִית מופרית | הפלואידי | השלמת מיוזה | הפריה |
ראו גם

זקיק שחלתי
ספרמטוגנזה
הערות שוליים

↑  מילון ביולוגיה כללית (תשס"ט), 2009, באתר האקדמיה ללשון העברית
| --- | --- |
בקרת זהויות :  NLI: 987007545902105171  LCCN: sh85094847  TE: E1.0.2.2.0.0.2
אחימלך בן אביתר

| --- | --- |
 אב:  אביתר 
 עיסוק:  כהן 
 
אֲחִימֶלֶךְ או אֲבִימֶלֶךְ בֶּן־אֶבְיָתָר היה הסגן של צדוק ואביתר הכהנים הגדולים. אביו היה אביתר הכהן הגדול, מצאצאי בית עלי. שמותיו מביעים שאחי, אבי (כינויים לה') הוא מלך.
חלוקת הכהנים ל-24 משמרות

על פי רוב הפרשנים, דוד אחימלך וצדוק חילקו את הכהנים ל-24 בתי אבות, והטלת הגורלות שקבעה את הסדר של המשמרות הייתה בנוכחותם. אחימלך שימש באותו מעמד כנציג בית איתמר הכהן. אולם, רבי נחמיה פירש שהמעמד נעשה על ידי משה ושאחימלך בן אביתר הוא אחד משמותיו הרבים של משה.
הערות שוליים

↑  ספר דברי הימים א', פרק י"ח, פסוק ט"ז
↑  מצודות דוד שמואל ב ח יז
↑  ספר דברי הימים א', פרק כ"ד, פסוק ג'
↑  ספר דברי הימים א', פרק כ"ד, פסוק ו'
↑  ויקרא רבה ויקרא א ג
אחי גיבורי התהילה

ערך זה עוסק בספר מאת הווארד פאסט. אם התכוונתם לנאום שנשא שמואל גונן (גורודיש) לאחר מלחמת ששת הימים, ראו .
| --- | --- |

עטיפת הספר במהדורתו הראשונה. 1948
 מידע כללי
 מאת:  הווארד פאסט 
 שפת המקור:  אנגלית 
 סוגה:  רומן 
 נושא:  מכבים 
 
הצגת המחזה "אחי גיבורי התהילה" בקיבוץ שריד, 1951
אחי גיבורי התהילה (באנגלית: My Glorious Brothers) הוא ספר מאת הסופר היהודי-אמריקני הווארד פאסט, שפורסם בשנת 1948.
עלילת הספר

הספר מספר על מרד החשמונאים מנקודת מבטו של שמעון הנשיא. העלילה מתרחשת בימים שקדמו למרד ובמהלכו ועל רקע הקרבות. גיבורי העלילה הם החשמונאים ובפרט שמעון החשמונאי, אחיו של יהודה המכבי. מלבד הפרטים ההיסטוריים הוסיף הסופר לעלילה מתיחות אישית בין החשמונאים.
מתכונתו של הספר הוא כמגילה אוטוביוגרפית אותה רושם שמעון, על עצמו ועל אחיו גיבורי המרד, ומוסרה לציר הסנאט הרומי לנטולוס סילאנוס שמגיע לארמונו בירושלים על מנת ללמוד על ארץ ישראל ועל העם היהודי היושב בה עבור הסנאט. בסוף הספר מופיע המכתב שכותב לנטולוס סילאנוס לסנאט, המתאר את מפגשו עם "הטיפוס היהודי" ועם שמעון הנשיא ואשתו בפרט. חלק זה עוסק בהשוואות בין התרבות הרומית לבין התרבות היהודית, ובייחוד בתפיסה היהודית בדבר החופש, הנגזרת מזיכרון יציאת מצרים, זיכרון השיעבוד וחוקי העבדות המתקדמים שהנהיגה החברה היהודית, שייצרו חברה שכלתנית שלא התבססה על מעמד עבדים רחב כבשאר התרבויות הקדומות ותרבות רומי בפרט.
הספר העוסק בעצמאות היהודים פורסם בשנת 1948, בעיצומה של מלחמת העצמאות. הוא מוקדש ”לאשר הם שם, יהודים ולא יהודים, שחירפו נפשם באותו מאבק עתיק-יומין ובלתי-נשלם על חירות האדם וכבודו”.
פרסום הספר יצר חילוקי דעות בין פאסט למפלגה הקומוניסטית בה היה חבר, שלא ראתה את השאיפות הלאומיות הציוניות בעין יפה.
הספר תורגם על ידי רות לבנית ויצא בהוצאת הקיבוץ הארצי השומר הצעיר, ספרית פועלים וזכה לפופולריות רבה בארץ. ב-1953, בחגיגות יובל 25 שנה לגבעת ברנר, הספר הומחז והוצג בהצגת ענק. שנתיים קודם לכן הוא הוצג בקיבוץ שריד (אז תורגם על ידי שולמית בתדורי ומרדכי אמיתי והלחין אורי גבעון).
רפרנסים

שם הספר היווה השראה לשמואל גונן (גורודיש), שבתום הקרבות במלחמת ששת הימים, התפרסם בזכות נאומו שכונה "אחי גיבורי התהילה". בעקבות מלחמת יום הכיפורים כתב דודו ברק את השיר "אחי גיבורי התהילה" על בני מתתיהו החשמונאי, שבוצע על ידי הזמרת אילנית. בנאום הניצחון של מנחם בגין לאחר הבחירות ב-1977, הודה לחבריו ממחתרות האצ"ל והלח"י, שאותם כינה גם כן "אחי גיבורי התהילה".
הערות שוליים

↑  גל פרל פינקל, ‏בחנוכה הזה כדאי לזכור שאסטרטגיית "עם לבדד ישכון" אינה רלוונטית, באתר דבר העובדים בארץ ישראל, 30 בדצמבר 2016.
אחים לחיים

| --- | --- |
 פעילות:  ארגון אשר מסייע ללוחמי צה"ל שנפצעו במהלך פעילות מבצעית
 התאגדות:  מלכ"ר
 מדינה:  ישראל 
 משרד ראשי:  כפר טרומן
 מקום פעילות:  ישראל
 מייסדים:  גיל גאנוניאן, רבי חיים לוין, יניב ליידנר
 נשיא:  רבי חיים לוין
 יושב ראש:  גיל גאנוניאן
 מנכ"ל:  יניב ליידנר
 תקופת הפעילות:  2008–הווה (כ־16 שנים)
 אתר הארגון
 
אחים לחיים היא עמותה ללא כוונת רווח, אשר מסייעת ללוחמי צה"ל שנפצעו במהלך פעילות מבצעית. העמותה מספקת מסגרת חברתית תומכת עבור לוחמים פצועים בהליך השיקום, כדי לעזור להם לחזור לשגרת חייהם כפי שהייתה לפני אירוע הפציעה.
על העמותה

אחים לחיים הוקמה בשנת 2008. נכון לשנת 2023 מועסקים בארגון כ-30 עובדים וכ-50 מתנדבים. לעמותה בשנת 2023 כ-1,300 עמיתים, 775 מתוכם נשואים. הגיל הממוצע של העמיתים הוא 33. כ-250 מהעמיתים הם סטודנטים, רבים מתוכם מקבלים מלגת לימודים שנתית. כ-40% מחזיקים בתואר ראשון וכ-13% אחוז גם בתואר שני. כ-15% נוספים מחזיקים בתעודה מקצועית. המחזור השנתי של הארגון נכון לשנת 2021 הוא 20 מיליון שקל. התקציב של העמותה מקורו בעיקר בתרומות מחוץ לישראל, ובחלקו הקטן תרומות מתוך ישראל.
כ-70% מהעמיתים הם שכירים או עצמאים, היתר הם ללא מסוגלות תעסוקתית או ללא תעסוקה. 40% מהעמיתים מוכרים כנכי צה"ל באגף השיקום של משהב"ט בגין פציעה פיזית, ו-30% מוכרים גם בגין הפרעת דחק פוסט טראומתית (PTSD). 30% מוכרים בגין PTSD בלבד. חטיבות הצנחנים, גולני וגבעתי הן היחידות המובילות במספר הפצועים.
הלוחמים מאותרים על ידי העמותה לאחר פציעתם בבית החולים. העובדים והמתנדבים מסייעים לפצועים בזמן האשפוז, בין היתר על ידי קבלת חוות דעת רפואית שנייה, אספקת ציוד רפואי וטיפולים רפואיים משלימים. "בית האחים" הממוקם בכפר טרומן משמש פעילות והמפגש של העמיתים, ובו משרדי העמותה. בנוסף קיים "בית אחים" בקיבוץ אלונים בצפון.
העמותה מחולקת לשלושה מחוזות; צפון, דרום וירושלים. בכל אחד מהמחוזות מתקיימת פעילות חברתית, שיעורים, קורסים, סדנאות, הרצאות ופעילויות ספורט. בנוסף תומכת העמותה בתא המשפחתי של העמיתים, בפרויקט שפונה לבנות הזוג, להוריהם ולילדי הלוחמים הפצועים. בפעילות החברתיות נפגשים העמיתים, חולקים חוויות אישיות ומסייעים אחד לשני. בעמותה יש כ-30 פרויקטים המופעלים על ידי הלוחמים, ומסייעים לעמיתים בהתמודדות עם אתגרים יום-יומיים, כולל עם השלכותיה של הפרעת הדחק הפוסט־טראומתית.
העמותה מעניקה סיוע כלכלי לעמיתיה, במלגות לימודים, בייעוץ פיננסי ובעזרת קרן הלוואות ללא ריבית. לעמותה יש תוכניות פיתוח קריירה, מלגות סטודנטים, הכשרות מקצועיות, קורסי העשרה, וסיוע במציאת עבודה.[דרוש מקור]
בשנת 2024 קיבלה העמותה תואר דוקטור לשם כבוד מאוניברסיטת בר-אילן.
הערות שוליים

↑  אחים לחיים, באתר כל זכות
↑  אחים לחיים (ע"ר) - עמותה, באתר גיידסטאר, ‏נלקח בפברואר 2023
↑  שי ארצי, חברי עמותת "אחים לחיים" הגיעו לאימון משותף עם שחקני בית"ר ירושלים, באתר ישראל היום, 21 בנובמבר 2021
↑  טקס הענקת תוארי דוקטור לשם כבוד תשפ"ד
איזבל מאנגליה, קיסרית האימפריה הרומית הקדושה

| --- | --- |

 לידה:  1214 גלוסטר, הממלכה המאוחדת 
 פטירה:  1 בדצמבר 1241 (בגיל 27 בערך) פוג'יה, איטליה 
 מדינה:  ממלכת אנגליה 
 מקום קבורה:  פוליה 
 בן או בת זוג:  פרידריך השני, קיסר האימפריה הרומית הקדושה (1235, 20 ביולי 1235–8 בדצמבר 1241) 
 
איזבלה מאנגליה. תמונה מהמאה ה-19.
איזבלה מאנגליה (באנגלית: Isabella of England, ‏1214 - 1 בדצמבר 1241) הייתה נסיכה אנגלית שלאחר נישואיה לפרידריך השני, קיסר האימפריה הרומית הקדושה, הפכה לקיסרית האימפריה ולמלכת סיציליה.
ביוגרפיה

איזבלה הייתה בתו של ג'ון, מלך אנגליה. על פי המלצת האפיפיור גרגוריוס התשיעי, היא נישאה לפרידריך השני, קיסר האימפריה הרומית הקדושה, ב-20 ביולי 1235, בטקס שנערך בקתדרלת וורמס ובו היא גם הוכתרה כקיסרית לצד בעלה. לאחר הנישואים עברה איזבלה להתגורר בארמון כשהיא מבודדת מחיי החצר, וזכתה לביקורים לא סדירים מצד בעלה, שראה בנישואים אלו בעיקר כלי פוליטי לקידום האינטרסים של הקיסרות, ובראשם בידוד אויביו שזכו לפני כן לתמיכה אנגלית.
מעט מאוד ידוע על חייה ועל ילדים שנולדו לזוג המלכותי. היא נפטרה בעת הלידה של בתה, מרגרט מסיציליה. נקברה בסמוך לאשתו השנייה של פרידריך, איזבל השנייה, מלכת ירושלים, בקתדרלה של העיר אנדריה.
אואור שאהין

| --- | --- |

 לידה:  19 בספטמבר 1965 (בן 59) איסכנדרון, טורקיה 
 ענף מדעי:  vaccine development, אימונולוגיה, חיסון, אונקולוגיה, רפואה, מחלת נגיף קורונה 2019 
 מקום לימודים:  Erich Kastner Gymnasium 
 מוסדות:  אוניברסיטת מיינץ  ביונטק 
 פרסים והוקרה:  Georges Köhler Prize (2005)  פרס פאול ארליך ולודוויג דרמשטדטר (2022)  University Teacher of the Year (2022)  פרס לואי-ז'נטה לרפואה (2022)  פרס קרן וורן אלפרט (2022)  פרס נסיכת אסטוריאס למחקר טכני ומדעי (2021)  פרס אקסל שפרינגר (2021)  פרס מוסטפא (2019)  עיטור  מסדר הכבוד של הרפובליקה הפדרלית של גרמניה בדרגת מפקד בכיר (2021)  German Cancer Award (2019)  Financial Times Person of the Year (2020)  פרס ויליאם ב' קולי (2021)  חבר ארגון הביולוגיה המולקולרית האירופאי 
 בן או בת זוג:  אוזלם טורצ'י 
 אתר רשמי
 תרומות עיקריות
 חתימה:   
 
אואור שאהין (נולד ב-29 בספטמבר 1965) הוא אונקולוג ויזם טורקי, מייסד חברת ביונטק (BioNTech), שפיתח את אחד החיסונים העיקריים נגד מחלת נגיף קורונה 2019/ תחומי המחקר העיקריים שלו הם מחקר סרטן ואימונולוגיה.
משפחתו של סאהין, במקור מטורקיה, עברה לגרמניה כשהיה בן ארבע. הוא גדל בקלן ולמד רפואה באוניברסיטת קלן, וסיים שם דוקטורט באימונותרפיה נגד סרטן. בתחילה נשאר באקדמיה, ערך מחקר בבתי חולים אוניברסיטיים בסארלנד ובציריך, ובסופו של דבר הקים קבוצת מחקר באוניברסיטת מיינץ בשנת 2000, שם הפך לפרופסור לאונקולוגיה ניסיונית בשנת 2006. בשנת 2001, תוך שמירה על מעמדו באוניברסיטה, הוא החל לעסוק בפעילות יזמית, והקים שתי חברות תרופות, בשנים 2001 ו-2008, יחד עם בת זוגו אוזלם טורצ'י, שהיא גם אימונולוגית מובילה. השנייה מהחברות הללו, ביונטק, פיתחה את אחד החיסונים העיקריים ששימשו להילחם במגפת הקורונה יחד עם חברת פייזר בשנת 2020. כתוצאה מעליית הערך של החברה, שאהין ואשתו הפכו לגרמנים הראשונים עם שורשים טורקים, ברשימת 100 האנשים העשירים ביותר בגרמניה/.
ביוגרפיה

שאהין נולד באיסכנדרון, במחוז הטאי, טורקיה. הוא עבר עם אמו לגרמניה בגיל ארבע כדי לגור עם אביו, שעבד במפעלי פורד בקלן. מלבד כדורגל, הוא התעניין בספרי מדע פופולרי, אותם שאל מהספרייה של הכנסייה הקתולית. בתחילה, המליץ לו המורה בבית הספר היסודי ללמוד בבית ספר מקצועי, שלא היה מאפשר לו ללמוד באוניברסיטה. אך לאחר התערבות שכנתו, הוא עבר לגימנסיה. הוא סיים את לימודיו בגימנסית אריך קסטנר בקלן-ניהל בשנת 1984, כילד הראשון בבית הספר עם הורים טורקים. הוא התמקד בלימודים מתקדמים במתמטיקה וכימיה.
שאהין למד רפואה באוניברסיטת קלן בין השנים 1984–1992. הוא קיבל את הדוקטורט בהצטיינות יתרה (summa cum laude) בשנת 1992, על עבודת גמר בנושא אימונותרפיה לתאי גידול (bispecific monoclonal antibodies for the activation of cytostatic precursors on tumor cells). בין השנים 1992–1994 למד מתמטיקה באוניברסיטה החופשית של האגן.
ביוגרפיה > קריירה

שאהין עבד כרופא לרפואה פנימית, המטולוגיה ואונקולוגיה בין השנים 1991–2000 בבית החולים האוניברסיטאי של קלן ולאחר מכן בבית החולים האוניברסיטאי סארלנד בהומבורג. בשנת 1999 סיים שאהין פוסט-דוקטורט בתחום הרפואה המולקולרית והאימונולוגיה. לאחר שעבד במכון לאימונולוגיה ניסיונית של בית החולים האוניברסיטאי בציריך בשנת 2000, עבר למרכז הרפואי האוניברסיטאי מיינץ. שם הוא עובד בתפקידים מובילים שונים בחקר סרטן ואימונולוגיה ומאז 2001 הוא פרופסור לאונקולוגיה ניסיונית.
שאהין עובד על זיהוי ואפיון מולקולות יעד חדשות (אנטיגנים) לטיפול אימונותרפי - למשל נגד גידולים סרטניים. המטרה היא לפתח חיסון נגד סרטן המבוסס על חומצה ריבונוקליאית (RNA), חומר מסנג'ר עם מידע גנטי המפעיל תגובה מקבילה של מערכת החיסון, מה שמוביל לעיכוב ולנסיגה של גידולים. חיסוני RNA אלה אינם גורמים לשינוי גנטי קבוע בחומר הגנטי של התאים. עם זאת, הם, במילים פשוטות, מומסים שוב לאחר "שימוש חד פעמי" ליצירת חלבון. בעיה אחת היא לפתח תהליך הנדסה גנטית כך שחיסונים אלה יפעילו תגובה ישירה וממוקדת של המערכת החיסונית לאחר ההזרקה. בפיתוח שרשראות RNA מותאמות שכאלה, שאהין וצוות המחקר שלו זכו להצלחה מדהימה בשנים האחרונות.
שאהין רואה את עצמו כמהנדס חיסונים שמנסה להשתמש במנגנונים האנטי-ויראליים של הגוף כדי לטפל, למשל, בסרטן כאשר מערכת החיסון אחרת אינה מסוגלת להילחם בו. הוא רואה את חזונו בהנחיית המערכת החיסונית "להגן עלינו מפני או להקל על מחלות מסוימות.
ביוגרפיה > קריירה > המרכז הרפואי האוניברסיטאי מיינץ

בשנת 2000 מונה שאהין לראש קבוצת המחקר הזוטרה של המרכז הרפואי האוניברסיטאי מיינץ, ובשנת 2003 מונה כיו"ר המרכז לחקר חיסונים לגידולים. מאז 2006 הוא מרצה במחלקה לאונקולוגיה ניסיונית. בשנת 2010 ייסד את המחלקה לאונקולוגיה תרגומית (Translational Oncology) במרכז הרפואי האוניברסיטאי של אוניברסיטת יוהנס גוטנברג מיינץ (TRON). זהו מכון מחקר ביו-פרמצבטי המפתח כלי אבחון ותרופות חדשות לטיפול בסרטן ומחלות אחרות, עם צורך רפואי גבוה שלא ניתן לו מענה. המיקוד שלה היא ברפואה פרטנית ובחיסון נגד סרטן. מיום הקמתה ועד ספטמבר 2019 הוא היה המנהל המדעי שלה. מאז הוא עובד כיועץ מדעי ומפקח על תלמידי דוקטורט. על עבודתו בתחום זה הוענק לשאהין פרס. הוא סגן מנהל המרכז האוניברסיטאי למחלות גידולים מיינץ (UCT מיינץ), שנוסד בשנת 2011. UCT מיינץ הוא עמותה של כל המוסדות האונקולוגים של המרכז הרפואי האוניברסיטאי מיינץ המתמקדים באונקולוגיה קלינית או במחקר אונקולוגי. בשנת 2017 היא הייתה מעורבת בהקמת מכון הלמהולץ החדש HI-TRON, שהוא שיתוף פעולה בין המרכז לחקר הסרטן הגרמני (DKFZ) לבין TRON. הוא אחד המנהלים המדעיים של מכון הלמהולץ החדש. במהלך טקס ההקמה הצהיר שאהין כי הוא מאמין שניתן יהיה להביס את הסרטן בעתיד.
ביוגרפיה > קריירה > חברת גנימד

שאהין הקים את חברת Ganymed Pharmaceuticals בשנת 2001 יחד עם אשתו אוזלם טורצ'י. חברה זו פיתחה את הנוגדן החד שבטי Zolbetuximab, אשר אמור לשמש כנגד סרטן הוושט והמעיים. בשנת 2016 נמכרה החברה לאסטלאס פארמה בסכום של משוער של מאה מיליון דולר לפחות. לאחר מחקרים מוצלחים בשלב II, התרופה נמצאת בשלב III החל משנת 2020. הפרויקט שהוביל לפיתוח חיסונים חדשניים נגד סרטן, היה אחד משנים עשר פרויקטים שפעלו בחסות משרד החינוך והמחקר הפדרלי הגרמני בשנת 2006 כחלק מחממת הסטארט-אפ הביו-טכנולוגית החדשה (GO-Bio).
ביוגרפיה > קריירה > ביונטק

בשנת 2008 היה שאהין ממייסדי חברת הביוטכנולוגיה ביונטק - BioNTech, שבסיסה במיינץ, גרמניה, ומאז משמש כמנכ"ל החברה. ביונטק מתמקדת בפיתוח וייצור של אימונותרפיה פעילה, לגישה ספציפית למטופל, בטיפול בסרטן ומחלות קשות אחרות. המוקד העיקרי של עבודתו במחקר הוא גילוי תרופות מבוססות mRNA לשימוש כטיפול חיסוני בסרטן בהתאמה אישית, כחיסונים נגד מחלות זיהומיות, וכטיפול החלפת חלבונים למחלות נדירות. מאז אפריל 2020 פיתחה ביונטק חיסון כנגד מחלת נגיף קורונה 2019 בהובלת שאהין ואשתו אוזלם טורצ'י, שהיא גם חברה בדירקטוריון החברה. שאהין מחזיק בכמה פטנטים שרשם בשיתוף עם ביונטק.
על רקע הוויכוח על הפצת חיסון פוטנציאלי, הצהיר שאהין כי מפתח אחד במאבק נגד COVID-19, כחלק משיתוף פעולה בינלאומי. אין "שום דיון" אם חיסון זמין רק עבור מדינות בודדות. יש להעמיד תמיד את היעילות והבטיחות של חיסון, כולל תופעות לוואי, בשקיפות. הוא מחויב להבטיח שהדבר ייעשה שוב ושוב באופן אמין ומושכל לציבור הרחב. בסתיו 2020 הוא נכנס לשותפות עם חברת התרופות פייזר האמריקאית ותכנן לקבל אישור לחיסון לפני סוף 2020. בנובמבר דיווחה החברה על יעילות של 95 אחוזים בחיסון.
פרסים והוקרה

בשנת 2019 הוענק לשאהין "פרס מוסטפא", פרס דו שנתי למדע וטכנולוגיה של הארגון לשיתוף פעולה אסלאמי.
במרץ 2021 הוענק לשאהין צלב מפקד האבירים של מסדר הכבוד, אחד מאותות ההצטיינות הגבוהים ביותר שמעניקה גרמניה.
באפריל 2023 הופיע, ביחד עם בת זוגו אוזלם טורצ'י ברשימה השנתית טיים 100 של מגזין טיים.
חיים אישיים

שאהין הכיר את אשתו לעתיד, אוזלם טורצ'י, במהלך עבודתו בבית החולים האוניברסיטאי בהומבורג, שם סיימה את שנת הלימודים האחרונה שלה. הזוג התחתן בשנת 2002; יש להם בת אחת. הם דורגו בין מאה האנשים העשירים ביותר בגרמניה. נכון לינואר 2021 העריך פורבס את שוויו הנקי ב-4.6 מיליארד דולר.
הערות שוליים

↑   ניו יורק טיימס והארץ, איך עובד החיסון לקורונה של פייזר?, באתר הארץ, 17 בגצמבר 2020
↑   עדי הגין, עם דירה צנועה ובלי מכונית: הזוג שפיצח את החיסון - ועומד להציל את העולם, באתר TheMarker‏, 20 בנובמבר 2020
↑  Christian Grunwitz, Nadja Salomon, Fulvia Vascotto, Abderaouf Selmi, Thomas Bukur, Mustafa Diken, Sebastian Kreiter, Özlem Türeci, Ugur Sahin, HPV16 RNA-LPX vaccine mediates complete regression of aggressively growing HPV-positive mouse tumors and establishes protective T cell memory, Oncoimmunology 8, 2019, עמ' e1629259 doi: 10.1080/2162402X.2019.1629259 (באנגלית)
↑  וולטר אייזקסון, Ozlem Tureci and Ugur Sahin: The 100 Most Influential People of 2023, מגזין טיים, ‏13 באפריל 2023 (באנגלית)
↑  דורון אביגד, ‏הזוג שניצח את הקורונה ועוד שבע חברות שפרחו במגפה נגד כל הסיכויים, באתר גלובס, 2 באפריל 2021
| --- | --- |
בקרת זהויות :  NLI: 987010983742105171  PLWABN: 9811793248605606  CiNii: DA19891813  dblp: 14/9938  GND: 1160959498  ICCU: RAVV699778  NDL: 031930982  NKC: jo20221171017  ORCID: 0000-0003-0363-1564  ResearcherID: L-4818-2017  SUDOC: 25902340X  VIAF: 47467131   WorldCat (עם VIAF): 47467131
אומוס

| --- | --- |

אומוס, מרץ 2020
 לידה:  16 במאי 1994 (בן 30) לאגוס, ניגריה
 שם במה:  ג'ורדן הגדול הנינג'ה הענק ג'ורדן אומוגבהין אומוס
 משקל:  183 ק"ג
 גובה:  2.21 מטר
 לאום:  ניגרי
 קריירה מקצוענית:  18 ביולי 2019 – הווה (5 שנים)
 מאמנים:  WWE Performance Center קווין נאש כריס הירו
 ליגות:  WWE
טולולופה אומוגבהין (באנגלית: Tolulope Omogbehin; נולד ב-16 במאי 1994) הידוע יותר בשם הבמה שלו, אומוס הוא מתאבק ניגרי, המופיע בארגון ההיאבקות WWE בתוכנית הדגל Raw. בעברו, הוא היה שחקן כדורסל מכללות עבור אוניברסיטת דרום פלורידה ואוניברסיטת מורגן משנת 2014 ועד לשנת 2015. אומוגבהין חתם על חוזה ב-WWE בינואר 2019. הוא פעם אחת אלוף הזוגות של Raw ביחד עם AJ סטיילס.